10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 249 της 23 Μαρτ./29 απρ. 1960 (ΦΕΚ Α΄ 55) Περί άρσεως της απαγορεύσεως της εις αλλοδαπούς συμβατικής απαλλοτριώσεως και υποθηκεύσεως απάντων των προ της 12.4.49 νηολογηθέντων φορτηγών και δεξαμενοπλοίων. Έχοντες υπ’ όψιν: 1)Το άρθρ. 2 του Νόμου υπ’ αριθ. 1461 «περί συμβατικής απαλλοτριώσεως εις αλλοδαπούς Ελληνικών πλοίων, πλοιαρίων και πλωτών ναυπηγημάτων και της εν όλω ή εν μέρει υποθηκεύσεως αυτών», ως ούτος εκωδικοποιήθη δια του από 9.12.54 Β. Δ/τος «περί κωδικοποιήσεως των ισχυουσών διατάξεων περί της συμβατικής απαλλοτριώσεως εις αλλοδαπούς Ελληνικών πλοίων, πλοιαρίων και πλωτών Σελ. 105 Απαγόρευση απαλλοτρίωσης Πλοίων 19.Α.θ.9-10 ναυπηγημάτων και της εν όλω ή εν μέρει υποθηκεύσεως αυτών». (ΦΕΚ 315 Α΄/1954). 2.Το Β.Δ. της 14.9.39 «περί επεκτάσεως της απαγορεύσεως συμβατικής απαλλοτριώσεως Ελληνικών πλοίων εις αλλοδαπούς». (ΦΕΚ 392 Α΄/39). 3.Το Β.Δ. της 12.11.57 «περί άρσεως της απαγορεύσεως της εις αλλοδαπούς συμβατικής απαλλοτριώσεως και υποθηκεύσεως φορτηγών πλοίων και δεξαμενοπλοίων ωρισμένων κατηγοριών» (ΦΕΚ 245 Α΄/1957), και 4)Την υπ’ αριθ. 107/1960 γνωμάτευσιν του Συμβουλίου Επικρατείας και την από 23.11.1959 γνώμην του Συμβουλίου Εμπορικού Ναυτικού. Προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Αίρεται η επί τη βάσει των Β.Δ/των από 14 Σεπτ. 1939 και από 12 Νοεμ. 1957 ισχύουσα απαγόρευσις της εις αλλοδαπούς συμβατικής απαλλοτριώσεως και της εν όλω ή εν μέρει υποθηκεύσεως των φορτηγών πλοίων τύπου Λίμπερτυ, αγορασθέντων τη εγγυήσει του Ελληνικού Δημοσίου και των δεξαμενοπλοίων τύπου Τ.2 νηολογημένων προ της 12ης Απρ. 1949, εφ’ όσον ήθελον προηγουμένως εξοφληθή πλήρως αι δι’ ας έχει δοθή η εγγύησις του Δημοσίου δανειακαί προς την αμερικανικήν Κυβέρνησιν υποχρεώσεις των. 2.Αι παρ. 2 και 3 του από 12 Νοεμ. 1957 Β. Δ/τος «περί άρσεως της απαγορεύσεως της εις αλλοδαπούς συμβατικής απαλλοτριώσεως και υποθηκεύσεως φορτηγών πλοίων και δεξαμενοπλοίων ωρισμένων κατηγοριών» έχουσιν εφαρμογήν και εις τας υπό του παρόντος προβλεπομένας περιπτώσεις. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 106 19.Α.θ.10 Απαγόρευση απαλλοτρίωσης Πλοίων 